Դուգլաս Կարդինալ

Դուգլաս Ջոզեֆ Կարդինալ (, ), կանադացի ճարտարապետ, Կանադայի շքանշանակիր։ Հայտնի է իր ստեղծագործությունների ճարտարապետական հարթ գծերով և իր տեղական ժառանգության ազդեցությամբ, ինչպես նաև եվրոպական էքսպրեսիոնիստական ճարտարապետությամբ։ Կարդինալի հայտնի գործերից են Կանադական պատմության թանգարանի նախագիծը Գատինոյում, Քվեբեկ (1989) և Վաշինգտոնում Ամերիկյան հնդկացիների ազգային թանգարանը (1998)։

Կենսագրություն 
Դուգլաս Կարդինալը ծնվել է 1934 թվականին Կալգարիում կանադական մետիսների ընտանիքում։ 1953 թվականին հաճախել է Բրիտանական Կոլումբիայի համալսարան, այնուհետև սովորել է Օստինում Տեխասի համալսարանում, որտեղից 1963 թվականին ստացել է ճարտարապետի որակավորում։

Գործունեություն 
Կարդինալն առաջին հյուսիսամերիկացի ճարտարապետներից մեկն էր, որը դիզայներական գործընթացների աջակցման համար օգտագործել է համակարգիչ։ Նրա կորագիծ նախագծերն արտացոլում են իրենց շրջապատի լանդշաֆտը, որպեսզի շենքից օգտվող մարդիկ կարողանան զգալ իրենց շրջապատող տարածքը։

1993 թվականին Սմիթսոնյան ինստիտուտը նրան աշխատանքի է վերցրել որպես Ամերիկյան հնդկացիների ազգային թանգարանի նախնական դիզայնի ճարտարապետ։ Ամերիկյան հնդկացիների ազգային թանգարանը գտնվում է Վաշինգտոնում, Ազգային մոլում։ Պայմանագրային վեճերից հետո Կարդինալը հեռացվել է նախագծից 1998 թվականին նախքան ծրագրի ավարտը, սակայն շարունակել է ներդրում կատարել շենքի դիզայնի մեջ։

2001 թվականին Կարդինալը ստացել է Գլխավոր նահանգապետի վիզուալ և մեդիա արվեստի մրցանակ կանադական և միջազգային ճարտարապետության մեջ ներդրման համար։

2008 թվականին Քըրքլենդ հիմնադրամը վարձակալել է Կարդինալի ֆիրմային Յունիոն սիթիում թանգարան/համաժողովների կենտրոն նախագծելու համար։ Ամերիկայի Դիսքովերի այգին պետք է լիներ յուրահատուկ մի կառույց՝ բազմահարկ թանգարանով, խոշոր համաժողվների / հանդիպումների կազմակեպման վայր։ 2009 թվականի սկզբին ֆիրմայի պայմանագիրը դադարեցվեց սեփականատիրոջ կողմից, և շինարարության բոլոր աշխատանքները դադարեցվեցին՝ երկու կողմերի միջև չբացահայտված տարբերությունների պատճառով։

Ստեղծագործություններ 
Գործունեության ընթացքում իրականացրած նախագծերն են՝

 Սբ. Մարիամի եկեղեցին (1968) Ռեդ Դիեր, Ալբերտա
 Սբ. Ալբերտի վայր և քաղաքապետարան (1976) Սբ. Ալբերտ, Ալբերտա 
 Ալբերտայի կառավարական ծառայությունների (նահանգային) շենք (1976) Պոնոկա, Ալբերտա 
 Գրանդ Պրերի տարածքային քոլեջ (1976) Գրանդ Պրերի, Ալբերտա 
 Leighton Artist Colony, Բանֆի կենտրոն (1985) Բանֆ, Ալբերտա

Ծանոթագրություններ

Արտաքին հղումներ 
Architect's web site
Canada Council 2001 Governor General's Award for Visual and Media Arts
Washington Post
Douglas Cardinal Archiving Project
Concordia University Honorary Degree Citation, June 1999, Concordia University Records Management and Archives

Կանադացի ճարտարապետներ